બસ, એ ઘડી ને આજનો દી! વીત્યાં વરસોમાં બ્રિજે પોતાને ત્રાહિમામ પોકારવામાં કસર નથી છોડી. દારૂ પી ધમાલ મચાવતો, ફ્્લેટ વેચી નાખ્યો, ભાડાનું જૂનું ઘર કાઢી બદનામ વિસ્તારમાં રહેવા લઈ આવ્યો, પણ ધરાર જો વૈદેહી એથી નબળી પડી હોય! પડખે સૂતા બ્રિજ સાથે સંબંધ બંધાવાનો નહોતો. એ તરાપ મારવાનો થાય તો વૈદેહી વાઘણ જેવી થતી. એણે બેકારી ન છોડી તો વૈદેહીએ આર્ટ ગેલેરીમાં નોકરી મેળવી. દીકરો સ્કૂલ જતો થયા પછી એના રખાવની ચિંતા ન રહી.